Publication: Magyar Közlöny
Issue: MK-2002-108 (Year: 2002, Number: 108)
Era: 1990-2004
Section: a 69/2002. (VIII. 15.) FVM rendelethez
Paragraph Index: 376

1. Az emésztés folyamata 1.1. Teljes mintacsoportok (100 minta egyszerre) — A Stomacher Lab-blender 3500 készüléket egy kettõs plasztik tasakkal kell ellátni, és a hõmérsékletet 40—41 ˚C-ra kell beállítani, — másfél liter 32—35 ˚C-ra felmelegített vizet kell önteni a belsõ tasakba, és 40—41 ˚C-ra kell felmelegíteni, — 25 ml 17,5%-os sósavoldatot kell utána önteni, — hozzá kell adni a 100, egyenként kb. 1 g-os mintát (25—30 ˚C), amelyeket a b) pontban részletezettek szerinti egyedi mintákból vettek, — végül hozzá kell adni 6 g pepszint. A mûveletek sorrendjét pontosan be kell tartani a pepszin lebomlásának elkerülése végett, — zúzatni kell a Stomacher készülékben 25 percig, — ki kell emelni a tasakot a Stomacher készülékbõl, és az emésztõfolyadékot a szitán keresztül a 3 l-es fõzõpohárba kell szûrni, — át kell öblíteni kb. 100 ml vízzel a tasakot, majd ugyanezzel tovább a szitát, és ezt a fõzõpohárban lévõ szûrlethez kell hozzáadni. Maximálisan 15 egyedi minta még hozzáadható egy teljes 100-as mintacsoporthoz és együtt vizsgálható velük. 1.2. Kevesebb, mint száz mintás csoportok — A Stomacher Lab-blender 3500 készüléket egy kettõs plasztik tasakkal kell ellátni, és a hõmérsékletet 40—41 ˚C-ra kell beállítani, — az emésztõfolyadékot el kell készíteni, összekeverve kb. másfél liter vizet és 25 ml 17,5%-os sósavat. Hozzá kell adni 6 g pepszint, az egészet össze kell keverni, és felmelegíteni 40—41 ˚C hõmérsékletûre. A mûveletek sorrendjét pontosan be kell tartani a pepszin lebomlásának elkerülése végett, — meg kell határozni a szükséges emésztõfolyadékot, amelybõl 15 ml-t kell 1 g mintához adni (így 30 mintához pl. 30× 15 ml = 450 ml-t) és azt a belsõ plasztik tasakba kell önteni, egyidõben az 1-1 g-os (25—30 ˚C-os) húsmintákkal, melyeket a b) pontban részletezettek szerinti egyedi mintákból vettek, — a külsõ tasakba annyi — kb. 41 ˚C-os — vizet kell önteni, hogy a két tasakban lévõ folyadék összes térfogata másfél liter legyen, — zúzatni kell a Stomacher készülékben 25 percig, — ki kell emelni a tasakot a Stomacher készülékbõl, és az emésztõfolyadékot a szitán keresztül a 3 l-es fõzõpohárba kell szûrni, — át kell öblíteni kb. 100 ml vízzel a tasakot, majd ugyanezzel tovább a szitát, és azt a fõzõpohárban lévõ szûrlethez kell hozzáadni.

Source: https://magyarkozlony.hu/hivatalos-lapok/d5d58498e1ab7841b427cb4caa66f7af7beea701/dokumentumok/6238aa8868606e1794f1b737427f72033d8f51a4/letoltes